พระราชกฤษฎีกาพระราชกฤษฎีกากำหนดให้สาขารังสีเทคนิคเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒พ.ศ. ๒๕๔๕[๑] ภูมิพลอดุลยเดช ป.ร.ให้ไว้ ณ วันที่ ๑๗กรกฎาคม พ.ศ. ๒๕๔๕เป็นปีที่ ๕๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดให้สาขารังสีเทคนิคเป็นสาขาการประกอบโรคศิลปะตามกฎหมายว่าด้วยการประกอบโรคศิลปะอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๕ (๕) มาตรา ๑๔ (๕) มาตรา ๑๙ และมาตรา๓๓ แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดให้สาขารังสีเทคนิคเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๔๕มาตรา ๒ พระราชกฤษฎีการนี้ให้ใช้บังคับเมื่อพ้นกำหนดเก้าสิบวันนับแต่วันถัดจากวันประกาศในราชกิจจานุเบกษาเป็นต้นไปมาตรา ๓ ในพระราชกฤษฎีกานี้รังสีเทคนิค หมายความว่า การกระทำใด ๆต่อมนุษย์โดยใช้รังสีหรือสารกัมมันตรังสีทางการแพทย์ชนิดต่าง ๆเพื่อช่วยในการวินิจฉัยโรค การบำบัดโรคหรือการวิจัยด้วยวิธีการทางรังสีวิทยาหรือการใช้เครื่องมือและอุปกรณ์อย่างอื่นที่รัฐมนตรีประกาศให้เป็นเครื่องมือหรืออุปกรณ์ทางรังสีวิทยามาตรา ๔ให้สาขารังสีเทคนิคเป็นสาขาการประกอบโรคศิลปะตามมาตรา ๕ (๕)แห่งพระราชบัญญัติการประกอบโรคศิลปะ พ.ศ. ๒๕๔๒มาตรา ๕ ให้มีคณะกรรมการวิชาชีพสาขารังสีเทคนิคประกอบด้วย(๑) กรรมการวิชาชีพซึ่งเป็นผู้แทนกรมวิทยาศาสตร์การแพทย์และคณบดีคณะรังสีเทคนิคหรือหัวหน้าภาควิชารังสีเทคนิคในสถาบันอุดมศึกษาที่ได้รับความเห็นชอบหรือได้รับอนุญาตจากทบวงมหาวิทยาลัยให้จัดตั้งแห่งละหนึ่งคน(๒)กรรมการวิชาชีพซึ่งรัฐมนตรีแต่งตั้งจากผู้ทรงคุณวุฒิจำนวนไม่เกินสามคนซึ่งในจำนวนนี้จะต้องแต่งตั้งจากสมาคมรังสีเทคนิคแห่งประเทศไทยอย่างน้อยหนึ่งคน(๓)กรรมการวิชาชีพซึ่งได้รับเลือกตั้งโดยผู้ประกอบโรคศิลปะสาขารังสีเทคนิคมีจำนวนเท่ากับจำนวนกรรมการวิชาชีพใน(๑) และ (๒) รวมกันในขณะเลือกตั้งแต่ละคราวให้ผู้อำนวยการกองการประกอบโรคศิลปะเป็นกรรมการและเลขานุการมาตรา ๖ กรรมการวิชาชีพตามมาตรา ๕ (๓)ต้องเป็นผู้ประกอบโรคศิลปะสาขารังสีเทคนิคและไม่มีลักษณะต้องห้ามดังต่อไปนี้(๑) เคยถูกสั่งพักใช้ใบอนุญาตหรือเพิกถอนใบอนุญาตตามกฎหมายว่าด้วยการประกอบโรคศิลปะ(๒) เป็นบุคคลล้มละลายมาตรา ๗กรรมการวิชาชีพซึ่งรัฐมนตรีแต่งตั้งตามมาตรา ๕ (๒)และกรรมการวิชาชีพซึ่งได้รับเลือกตั้งตามมาตรา ๕ (๓)มีวาระอยู่ในตำแหน่งคราวละสามปีและอาจได้รับการแต่งตั้งหรือเลือกตั้งอีกได้นอกจากพ้นจากตำแหน่งตามวาระตามวรรคหนึ่งกรรมการวิชาชีพซึ่งรัฐมนตรีแต่งตั้งตามมาตรา ๕ (๒)และกรรมการวิชาชีพซึ่งได้รับเลือกตั้งตามมาตรา ๕ (๓) พ้นจากตำแหน่งเมื่อ(๑) ตาย(๒) ลาออก(๓) รัฐมนตรีให้ออกสำหรับกรรมการวิชาชีพซึ่งรัฐมนตรีแต่งตั้งตามมาตรา ๕ (๒)(๔) ขาดคุณสมบัติหรือมีลักษณะต้องห้ามตามมาตรา ๖มาตรา ๘ การเลือกตั้งกรรมการวิชาชีพตามมาตรา ๕ (๓)การเลือกตั้งประธานกรรมการวิชาชีพและรองประธานกรรมการวิชาชีพให้เป็นไปตามระเบียบที่รัฐมนตรีกำหนดมาตรา ๙อำนาจหน้าที่ของคณะกรรมการวิชาชีพสาขารังสีเทคนิคให้เป็นไปตามมาตรา ๒๓แห่งพระราชบัญญัติการประกอบโรคศิลปะ พ.ศ. ๒๕๔๒มาตรา ๑๐การดำเนินการของคณะกรรมการวิชาชีพสาขารังสีเทคนิคให้เป็นไปตามหมวด ๓แห่งพระราชบัญญัติการประกอบโรคศิลปะ พ.ศ. ๒๕๔๒มาตรา ๑๑ผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขารังสีเทคนิคต้องมีความรู้ในวิชาชีพคือเป็นผู้ได้รับปริญญาหรือประกาศนียบัตรเทียบเท่าปริญญาสาขารังสีเทคนิคจากสถาบันการศึกษาที่คณะกรรมการวิชาชีพสาขารังสีเทคนิครับรองและต้องสอบความรู้ตามหลักเกณฑ์ วิธีการและเงื่อนไขที่คณะกรรมการวิชาชีพสาขารังสีเทคนิคกำหนดสำหรับผู้สำเร็จการศึกษาจากต่างประเทศซึ่งมิได้มีสัญชาติไทยต้องได้รับอนุญาตให้ประกอบโรคศิลปะสาขารังสีเทคนิคจากประเทศที่สำเร็จการศึกษาด้วยมาตรา ๑๒ในระยะเริ่มแรกที่ยังมิได้มีการรับขึ้นทะเบียนและออกใบอนุญาตเป็นผู้ประกอบโรคศิลปะสาขารังสีเทคนิค มิให้นำมาตรา ๕ (๓)มาใช้บังคับจนกว่าจะได้มีการขึ้นทะเบียนและออกใบอนุญาตประกอบโรคศิลปะในสาขาดังกล่าวแล้วมาตรา ๑๓ให้รัฐมนตรีว่าการกระทรวงสาธารณสุขรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๕ (๕)แห่งพระราชบัญญัติการประกอบโรคศิลปะ พ.ศ. ๒๕๔๒กำหนดให้การประกอบโรคศิลปะในสาขาอื่นที่เพิ่มขึ้นจะต้องกำหนดโดยพระราชกฤษฎีกาซึ่งสาขารังสีเทคนิคเป็นสาขาหนึ่งที่เป็นการกระทำต่อมนุษย์โดยใช้รังสีหรือสารกัมมันตรังสีทางการแพทย์ชนิดต่างๆ เพื่อช่วยในการวินิจฉัยโรค การบำบัดโรค หรือการวิจัยด้วยวิธีการทางรังสีวิทยาหากได้มีการกำหนดให้สาขารังสีเทคนิคเป็นสาขาการประกอบโรคศิลปะและจะเป็นประโยชน์ต่อประชาชนที่รับการบริการจากผู้ที่ประกอบวิชาชีพเฉพาะด้านสมควรกำหนดให้สาขารังสีเทคนิคเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒จึงจำเป็นต้องตราพระราชกฤษฎีกานี้พุทธชาด/แก้ไข๑๐/๐๙/๔๕B+A (C)สุกัญญา/ผู้จัดทำ๔ กุมภาพันธ์ ๒๕๕๒ก้องเกียรติ/ผู้จัดทำ๒๗ กุมภาพันธ์ ๒๕๕๒[๑] ราชกิจจานุเบกษา เล่ม๑๑๙/ตอนที่ ๖๙ ก/หน้า ๕/๒๓กรกฎาคม ๒๕๔๕